**Αθήνα:** 20.02.2025

**Αρ. Πρωτ.:** 224

**ΔΕΛΤΙΟ ΤΥΠΟΥ**

**Ε.Σ.Α.μεΑ.:** Ι. Βαρδακαστάνης: Η μείωση του προϋπολογισμού για τη συνοχή στην ΕΕ θα βλάψει τη ζωή των ατόμων με αναπηρία

Ο επόμενος προϋπολογισμός της ΕΕ απειλεί να εγκαταλείψει τους ευάλωτους

*«Τα προγράμματα που χρηματοδοτούνται από την πολιτική συνοχής συμπληρώνουν τις εθνικές δαπάνες και έχουν πράγματι βελτιώσει τη ζωή μας. Θα έπρεπε να είναι το καμάρι και η χαρά της ΕΕ και όχι να περικοπούν», Ο Ιωάννης Βαρδακαστάνης, πρόεδρος EDF και ΕΣΑμεΑ.*

Το European Disability Forum (EDF) προειδοποιεί ότι οι συζητήσεις για τη μείωση των κονδυλίων για τα μελλοντικά προγράμματα συνοχής πρέπει να σταματήσουν, καθώς θέτουν σε κίνδυνο η ζωή των ατόμων με αναπηρία, όπως φαίνεται μετά τη δημοσίευση της [ανακοίνωσης της Ευρωπαϊκής Επιτροπής σχετικά με το μέλλον του πολυετούς δημοσιονομικού πλαισίου](https://ec.europa.eu/commission/presscorner/detail/en/ip_25_486) στις 12 Φεβρουαρίου.

Η αυξανόμενη εστίαση στην ανταγωνιστικότητα είναι πολύ πιθανό να οδηγήσει σε μείωση της χρηματοδότησης της συνοχής θέτοντας σε κίνδυνο τα προγράμματα που συχνά υποκαθιστούν την έλλειψη δαπανών των εθνικών κυβερνήσεων για την κοινωνική ένταξη. Ορισμένα προγράμματα, για παράδειγμα, βοηθούν τα άτομα με αναπηρία της Λετονίας να ζουν στην κοινότητα. Βοηθούν τους Δανούς νέους με αυτισμό, ΔΕΠΥ, άγχος ή κατάθλιψη στην εξεύρεση εκπαίδευσης και εργασίας. Παρέχουν στέγαση σε Γερμανούς πολίτες που βιώνουν την έλλειψη στέγης. Με τη μείωση του προϋπολογισμού για τη συνοχή, τα κράτη θα έχουν δύο επιλογές: είτε να ξοδέψουν δικά τους χρήματα για να καλύψουν αυτά τα προγράμματα είτε να παραμελήσουν τη ζωή των πολιτών τους.

Το EDF καλεί τα θεσμικά όργανα της ΕΕ - και ιδίως τις εθνικές κυβερνήσεις - να προστατεύσουν το κονδύλι που θα χορηγηθεί στο τμήμα «[Συνοχή, ανθεκτικότητα και αξίες](https://www.europarl.europa.eu/thinktank/en/document/EPRS_BRI%282021%29690542)» του επόμενου πολυετούς δημοσιονομικού πλαισίου. Καλεί επίσης τις κυβερνήσεις να αυξήσουν τη στήριξη προς την κοινωνία των πολιτών, οι οποίες είναι απαραίτητες για να διασφαλίσουν ότι τα προγράμματα αυτά υποστηρίζουν τους ανθρώπους στους οποίους απευθύνονται, διασφαλίζοντας ότι οι τομείς [Πολίτες, Ισότητα, Δικαιώματα και Αξίες](https://commission.europa.eu/funding-tenders/find-funding/eu-funding-programmes/citizens-equality-rights-and-values-programme/citizens-equality-rights-and-values-programme-overview_en) θα διαθέτουν επαρκείς πόρους μετά το 2027.

H ΕΕ και τα κράτη μέλη πρέπει:

- Να προστατεύσουν τον προϋπολογισμό που κατευθύνεται προς τη χρηματοδότηση της Συνοχής, της Ανθεκτικότητας και των Αξιών

- Να διασφαλίσουν τη συνεχή στήριξη της κοινωνίας των πολιτών που εργάζεται για την ισότητα και τα ανθρώπινα δικαιώματα στο πλαίσιο του προγράμματος Πολίτες, Ισότητα, Δικαιώματα και Αξίες

- Να θέσουν πιο στοχευμένες πρωτοβουλίες ώστε να υπάρξει αντίκτυπος σε τομείς όπου η πρόοδος είναι περιορισμένη

**Επιπλέον πληροφορίες**

* Δήλωση EDF “[The next EU budget must keep supporting marginalised groups](https://www.edf-feph.org/publications/the-next-eu-budget-must-keep-supporting-marginalised-groups/)”
* Campaign “[Ensuring the next EU Budget supports disability rights](https://www.edf-feph.org/ensuring-the-next-eu-budget-supports-our-rights/)”

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |